b'\n_START_ARTICLE_\nR\xc3\xbanar M\xc3\xa1r Sigurj\xc3\xb3nsson\n_START_SECTION_\nKlubbkarriere\n_START_PARAGRAPH_\nSigurj\xc3\xb3nsson startet karrieren i den lokale klubben UMF Tindast\xc3\xb3ll, f\xc3\xb8r han som 17-\xc3\xa5ring gikk til HK. F\xc3\xb8rste \xc3\xa5ret spilte han for klubbens andrelag, \xc3\x9dmir, men avanserte til klubbens f\xc3\xb8rstelag, hvor han tilbragte to sesonger. F\xc3\xb8r 2010-sesongen av \xc3\x9arvalsdeild, gikk han til Valur._NEWLINE_Etter 2012-sesongen, 31. januar 2013, signerte Sigurj\xc3\xb3nsson en l\xc3\xa5neavtale for nederlandske PEC Zwolle som l\xc3\xb8p ut 2012/13-sesongen, med opsjon p\xc3\xa5 ytterligere to sesonger. Kort tid etter at han ankom klubben, ble Sigurj\xc3\xb3nsson skadet, og kunne f\xc3\xb8lgelig ikke spille. Sent i april ble det klart at han ville returnere til Valur for 2013-sesongen av \xc3\x9arvalsdeild, men det var uklart om og n\xc3\xa5r han igjen kunne spille. Sigurj\xc3\xb3nsson spilte igjen for Valur fra mai 2013._NEWLINE_Det ble 6. august 2013 klart at Sigurj\xc3\xb3nsson hadde signert en kontrakt p\xc3\xa5 tre og et halt \xc3\xa5r for GIF Sundsvall.\n_START_SECTION_\nLandslagskarriere\n_START_PARAGRAPH_\nSigurj\xc3\xb3nsson har spilt fire landskamper og scoret ett m\xc3\xa5l for Island. Han spilte ogs\xc3\xa5 fem kamper for Islands U19-lag i 2008. For U21-laget spilte han tre kamper og scoret ett m\xc3\xa5l fra oktober 2011 til juni 2012. Sigurj\xc3\xb3nsson spilte f\xc3\xb8rste kamp for A-landslaget 14. november 2012, da Island slo Andorra 2\xe2\x80\x930 p\xc3\xa5 bortebane. Sigurj\xc3\xb3nsson scoret sitt f\xc3\xb8rste landslagsm\xc3\xa5l i samme kampen._NEWLINE_Han ble tatt ut i Islands EM-tropp til EM i Frankrike 2016.'